Coba ceritain soal Wolfsschanze dalam bahasa melayu

Wolfsschanze ("Sarang Serigala" - juga dalam ) adalah merupakan sebuah ibu pejabat ketenteraan pertama Adolf Hitler di perbatasan timur semasa Perang Dunia II. Ia merupakan salah satu daripada beberapa Markas Führer (Führerhauptquartier) yang terletak di pelbagai tempat di Eropah. Kompleks ini yang dibina untuk Operasi Barbarossa, serangan Jerman ke atas Kesatuan Soviet pada tahun 1941, terletak di dalam hutan Masuria, kira-kira  daripada sebuah bandar kecil Rastenburg, Prusia Timur (kini Kętrzyn di Poland).

Sistem kubu asal telah dibina oleh Organisasi Todt, tetapi rancangan pembesaran selepasnya tidak pernah disiapkan; kerja-kerja pembesaran telah dihentikan hanya beberapa hari sebelum kemaraan Tentera Merah Rusia ke Angerburg (kini Węgorzewo), sejauh kira-kira  darinya. Merupakan markas paling rahsia dengan keselamatan yang ketat, ia telah dikawal oleh anggota-anggota daripada Reichssicherheitsdienst SS dan pasukan daripada Führer Begleit Brigade armor Wehrmacht'''. Walaupun tiga zon sekuriti mengelilingi tengah kompleks dimana Führer bunker ditempatkan, satu percubaan membunuh Hitler telah berlaku di Wolf's Lair pada 20 Julai 1944.

Hitler tiba buat pertama kali di Wolf's Lair pada lewat malam 23 Jun 1941, dan berlepas pulang untuk kali terakhir pada 20 November 1944. Keseluruhannya, beliau telah menghabiskan lebih daripada 800 hari di sini sepanjang tempoh 3 1/2-tahun.

Kompleks ini dimusnahkan dan ditinggalkan pada 25 Januari 1945, hanya 48 jam sebelum kedatangan tentera Soviet. Sisa tinggalannya kini terletak di perkampungan desa, Gierłoż () berdekatan Kętrzyn, Poland.

NamaWolfsschanze berasal dari perkataan "Wolf" (Serigala), iaitu nama samaran  Hitler (mungkin selepas nama pertama, Adolf). Beliau mula menggunakan nama samaran pada awal tahun 1930an dan ia kerap dipanggil oleh orang yang rapat dengannya. Perkataan "Wolf" telah digunakan dalam beberapa markas Hitler diseluruh  taklukan Eropah, seperti Wolfsschlucht I dan II di Belgium dan Werwolf di Ukraine.

Walaupun terjemahan standard dalam bahasa Inggeris ialah "Wolf's Lair", perkataan Schanze dalam bahasa Jerman merujuk kepada "perlindungan" atau "kubu" dalam bahasa Inggeris Norman.